b'\n_START_ARTICLE_\n20-eurone rahat\xc3\xa4ht\n_START_SECTION_\nKujundus\n_START_PARAGRAPH_\n20-eurone on v\xc3\xa4iksuselt kolmas m\xc3\xb5\xc3\xb5tmetega 133\xc3\x9772 mm ja sinise v\xc3\xa4rvilahendusega. K\xc3\xb5ikidel rahat\xc3\xa4htedel kujutatakse sildu, aknaid v\xc3\xb5i v\xc3\xa4ravaid erinevates Euroopa arhitektuuristiilides. 20-eurosel on gooti stiil, mis oli iseloomulik 13.\xe2\x80\x9314. sajandile. Kuigi Robert Kalina kujutas originaalkavandites konkreetseid arhitektuurim\xc3\xa4lestisi, pidi ta poliitilistel p\xc3\xb5hjustel asendama need stilisatsioonidega._NEWLINE_Nagu k\xc3\xb5ikidel euro rahat\xc3\xa4htedel, on ka 20-eurosel rahat\xc3\xa4hel kujutatud v\xc3\xa4\xc3\xa4ring, Euroopa Liidu lipp, Euroopa Keskpanga presidendi allkiri, Euroopa Keskpanga initsiaalid Euroopa Liidu keeltes, Euroopa Liidu riikide \xc3\xbclemereterritooriumide kujutised, t\xc3\xa4hed Euroopa Liidu lipul ja hulk turvaelemente._NEWLINE_2. seeria rahat\xc3\xa4ht v\xc3\xb5eti kasutusele 25. novembril 2015.'